Վարդակակաչի տենդ (ֆիլմ)

«Վարդակակաչի տենդ» (), 2016 թվականին Միացյալ Թագավորություն-ԱՄՆ համատեղ նկարահանած պատմական դրամա ֆիլմ, որի ռեժիսորն է Ջասթին Չադվիկը։

Ֆիլմի պրեմիերան ԱՄՆ-ում տեղի է ունեցել 2017 թվականի օգոստոսի 13-ին։

Սյուժե 
Ֆիլմի գործողությունները տեղի են ունեցել 1630-ական թվականներին Նիդերլանդներում, Ամստերդամում, երբ իր  բուռն շրջանն էր ապրում «վարդակակաչի տենդը»:

Ունևոր ծեր վաճառական Կոռնելիս Սենդվուրտը ամուսնանում է երիտասարդ Սոֆիայի հետ, որը վանքի որբանոցի սանուհի էր։ Վաճառականի ամուսնության նպատակը սերունդ ունենալն է։ Սակայն ծեր կնակորույս տղամարդու անխոհեմ քայլը՝ ամուսնանալ որբ աղջկա հետ, ավարտվում է ողբերգությամբ։

Աղքատ երիտասարդ նկարիչ Ժան վան Լոոսը, ում ծերունի Սենդվուրտը հրավիրում է սիրելի կնոջ դիմանկարը նկարելու, սիրահարվում է Սոֆիային։ Չնայած ամուսնու փայփայած հույսերին, որ սերունդ ունենա, Աննայի մոտ այն չի ստացվում։

Իրադրությունը բարդացնում է երկրում տարածված խարդախությունը, որի գլխավոր պատճառը վարդակակաչներն են։ Սոֆիայի դյուրահավատ սիրեկանը նույնպես հայտնվում է այդ խարդավանքների մեջ, որպեսզի «հեշտ փողեր» վաստակի. դրան մասնակցում է նաև Մարիան՝ Սոֆիայի սպասուհին, որի փեսացուն սնանկացած ու արագ հարստանալու մոլուցքով տառապող Ուիլյամն է։

Փորձելով փրկել իրեն և սիրեկանին, Սոֆիան որպես իր առաջնեկ է ներկայացնում Ուիլյամի և Մարիայի երեխային, սակայն խաբեությունը շուտով բացահայտվում է։ Հիասթափված Կոռնելիսը մեկնում է Օստ Ինդիա։ Նա իր կտակով ողջ ունեցվածքը ժառանգում է Մարիային, Ուիլյամին և վերջիններիս դստերը, որին իր երեխան էր կարծում։ Անմխիթար վիճակում գտնվող Սոֆիային ուրիշ ելք չի մնում, քան վերադառնալ մենաստան և կուսակրոնություն ընդունել...

Դերերում 
 Դեյն ԴեՀան - Ժան վան Լոոս
 Ալիսյա Վիկանդեր - Սոֆիա Սենդվուրտ
 Քրիստոֆ Վալց - Կոռնելիս Սենդվուրտ
 Ջեք Օ'Քոննել - Ուիլյամ
 Հոլիդեյ Գրեյնջեր - Մարիա
 Ջուդի Դենչ - Սուրբ Ուրսուլա մենաստանի մայրապետ
 Զաք Գալիֆիանակիս - Հերրիթ
 Մեթյու Մորիսոն - Մաթեուս
 Կարա Դելևին - Անետա
 Թոմ Հոլլանդեր - Սորգ
 Քրեսիդա Բոնաս - միսիս Սթին
 Քևին ՄակՔիդ - Յոհան Դե Բայ
 Դեյվիդ Հերվուդ - Պրատեր

Արտադրություն 
Ֆիլմը պլանավորել էին նկարահանել դեռևս 2004 թվականին։ Ժապավենի ռեժիսորը պետք է լիներ Ջոն Մեդդենը, իսկ գլխավոր դերակատարները Ջուդ Լոուն և Քիրա Նայթլին, սակայն, հարկային օրենսդրության փոփոխումը Մեծ Բրիտանիայում պատճառ դարձավ, որ աշխատանքները դադարեցվեն։

Քննադատություն 
«Վարդակակաչի տենդ» կինոնկարը քննադատների կողմից արժանացել է հակասական կարծիքների։ Rotten Tomatoes կայքում ֆիլմն ունի 4,4 բալ հնարավոր  10-ից։ Metacritic կայքում ֆիլմն ունի 38 միավոր՝ հնարավոր 100-ից։

Կինովարձույթում ֆիլմը տապալվում է։ 25 միլիոն դոլար բյուջե ունեցող ֆիլմը հավաքում է ընդամենը 8,4 միլիոն դոլար։

Ծանոթագրություններ 

Բրիտանական պատմական ֆիլմեր
Ամերիկյան պատմական ֆիլմեր
Անգլերեն ֆիլմեր
2016 ֆիլմեր
Բրիտանական մելոդրամա ֆիլմեր
Ամերիկյան մելոդրամա ֆիլմեր
Ամերիկյան ֆիլմեր
Ամերիկյան անկախ ֆիլմեր
2017 ֆիլմեր
21-րդ դարի ֆիլմեր
Բրիտանական ֆիլմեր
2010-ականների ռոմանտիկ դրամա ֆիլմեր
Բրիտանական վեպերի էկրանավորումներ
Paramount Pictures ֆիլմեր
Բրիտանական դրամա ֆիլմեր
Ամերիկյան դրամա ֆիլմեր
Բրիտանական ռոմանտիկ ֆիլմեր
Ամերիկյան ռոմանտիկ ֆիլմեր
The Weinstein Company ֆիլմեր
Pinewood Studios-ում նկարահանված ֆիլմեր
Գրական ստեղծագործությունների էկրանավորումներ
2017 դրամա ֆիլմեր
Ֆիլմերի երաժշտություն ըստ Դենի Էլֆմանի
Ամուսնական դավաճանությունը ֆիլմերում
Յան Վերմեեր